Kortvinduiwelsrog

Die Kortvinduiwelsrog (Mobula kuhlii) is 'n rog wat deel vorm van die manta familie. Die seedier kom voor in die oostelike Atlantiese Oseaan, die Indiese oseaan en die westelike Stille Oseaan. In Engels staan dit bekend as die shorthorned devil ray.

 Identifikasie 
Dit is 'n medium groot manta met die skyf wat tot 120 cm groot raak. Dit is donker bruin aan die bokant met die skyf wat gepunte vlerke het. Daar is 'n paar kort vinne aan die kant van die bek. Die bek is onder die kop en nie aan die voorkant soos by Mobula alfredi nie. Die stert is kort. Die spesie is pelargies wat op die oppervlakte van die water voorkom tot in onbekende dieptes. Hulle word soms gewaar waar hulle naby of oor riwwe swem. Hulle kan in groepe voorkom of ook as alleenlopers. Hulle duik ook soms uit die water uit.

Die rog vreet plankton wat na die mond gevoer word deur die twee vinne weerskante van die bek. Die rog is skaars en word selde gesien deur skubaduikers.

 Sien ook  
 Alfabetiese lys van visse
 Lys van Suider-Afrikaanse visse volgens wetenskaplike name
 Lys van varswater visfamilies
 Lys van visfamilies

 Bron 
 The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 

 Eksterne skakel 
 http://www.fishbase.org/summary/Mobula-kuhlii.html

Kategorie:Haaie

 Verwysings